stanford-oval/wikipedia huggingface dataset:
Tarmo Väyrynen
Teoksia > Tarmo Väyrynen on toisena kirjoittajana seuraavissa Taru Mäkinen -nimellä julkaistuissa lasten- ja nuortenkirjoissa

Salakielisakki ja suuret setelit (Tammi, 1984)
Sakakielisakki ja suuri pamaus (Tammi, 1987)
Kultainen Salama ja myrkkykätkö (Tammi, 1989)
Kultainen Salama ja miljoonakeikka (Tammi, 1989)
Kultainen Salama ja kaahariauto (Tammi, 1989)
Kultainen Salama ja murtovarkaat (Tammi, 1990)
Kultainen Salama ja polttopullo (Tammi, 1990)
Kultainen Salama ja katoavat tavarat (Tammi, 1991)
Kultainen Salama ja pankkiryöstö (Tammi, 1991)
Kultainen Salama ja vanha kirje (Tammi, 1993)
Kultainen Salama ja jälkien arvoitus (Tammi, 1994)
Kultainen Salama jälleen yhdessä (Tammi, 1994)
4x ja Vanain aarre (Karisto, 1990)
4x ja Aulangonvuoren arvoitus (Karisto, 1991)
4x ja linnan ritari (Karisto, 1992)
4x ja puiston salaisuus (Karisto, 1993)
4x ja pitkät varjot (Karisto, 1993)
4x ja harmaa veli (Karisto, 1994)
4x ja vapaa keihäs (Karisto, 1996)
Jade ja autiotalon jengi (Tammi,1992)
Jade ja kummitus (Tammi, 1992)
Jade ja unelmien kauppiaat (Tammi, 1993)
Jade ja oravaliiga (Tammi, 1993)
Jade ja iso pomo (Tammi, 1994)
Jade ja Killerin arvoitus (Tammi, 1995)
Jade ja hakkeri pulassa (Tammi, 1995)
Tatun sankariteot 1 Rosvojahti (Tammi 1996)
Tatun sankariteot 2 Tuntomerkki (Tammi 1997)
Tatun sankariteot 3 Vaarallinen kirje (Tammi 1997)
Tatun sankariteot 4 Kiristäjät (Tammi 1998)
Tatun sankariteot 5 Karkulaiset (Tammi 1999)
Tatun sankariteot 6 Salaperäinen tapaus (Tammi 2000)
Tatun sankariteot 7 Öinen aave (Tammi 2001)
Teoksia > Nimellä Taru ja Tarmo Väyrynen julkaistut kirjat: > Valkolilja-sarja

Valkoliljan poika (BoD, 2019)
Valkoliljan aika (BoD, 2020)
Jäljet hiekassa (BoD, 2020)
Teoksia > Nimellä Taru ja Tarmo Väyrynen julkaistut kirjat: > Vuorileijonan varjo -sarja

Kuuman tuulen aika (Tammi, 1996)
Kuningastie (Tammi, 1997)
Tähtien kosketus (Tammi, 1997)
Jääsilmä (Tammi, 1998)
Tulisydän (Tammi, 1999)
Tuulen tavoittelua (Tammi, 2000)
Talvisateet (2015)
Tuulien koti (2016)
Raudanluja (2017)
Tilinteon aika (2018)
Teoksia > Nimellä Taru ja Tarmo Väyrynen julkaistut kirjat: > Karri-sarja

Karri ja öiset valot (Tammi, 1998)
Karri ja Karhukopla (Tammi, 1999)
Karri ja epäilyksen varjo (Tammi, 2000)
Palkintoja

Topelius-palkinto 1998 Taru Väyrysen kanssa
Taulant Xhaka

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Taulant Ragip Xhaka
Syntymäaika: 28. maaliskuuta 1991
Syntymäpaikka: Basel, Sveitsi
Pelipaikka: puolustava keskikenttäpelaaja
Pituus: 172 senttimetriä
Paino: 72 kilogrammaa
Seura
Seura: FC Basel
Pelinumero: 34
Junioriseurat
2000–2002: Concordia Basel
2002–2009: Basel
Seurat
| Vuodet | Seura | O | (M) |
| 2008–2010 | Basel II | 50 | (6) |
| 2010– | Basel | 270 | (6) |
| 2012–2013 | → Grasshoppers | 38 | (0) |
Maajoukkue
| 2008–2009 | Sveitsi U17 | 14 | (0) |
| 2009–2010 | Sveitsi U18 | 6 | (0) |
| 2009–2010 | Sveitsi U19 | 9 | (0) |
| 2010–2011 | Sveitsi U20 | 8 | (0) |
| 2011–2013 | Sveitsi U21 | 4 | (0) |
| 2014–2019 | Albania | 31 | (1) |
 Seurajoukkueuran tilastot kattavat vain kansalliset sarjat, päivitetty 29. kesäkuuta 2024.  Maajoukkueuran tilastot päivitetty 29. kesäkuuta 2024.
Taulant Ragip Xhaka (s. 28. maaliskuuta 1991 Basel, Sveitsi) on albanialainen jalkapalloilija, joka edustaa Sveitsin Raiffeisen Super Leaguessa pelaavaa FC Baselia. Oikeajalkainen Xhaka on pelipaikaltaan puolustava keskikenttäpelaaja. Hän pelasi Albanian maajoukkueessa vuosina 2014–2019.
Seurajoukkueura

Xhaka on FC Baselin kasvatti. Hän debytoi seuran edustusjoukkueen paidassa Raiffeisen Super Leaguessa kaudella 2010–2011 pelaten kuudessa ottelussa. Basel voitti tuolla kaudella mestaruuden. Ensimmäisen maalinsa Baselin paidassa Xhaka teki kaudella 2011–2012. Tammikuussa 2012 Xhaka siirtyi lainalle Raiffeisen Super Leaguen Grasshoppersiin. Hän pelasi seuran paidassa lainalla puolitoista kautta voittaen Sveitsin cupin kaudella 2012–2013. Palattuaan Baseliin Xhaka on voittanut Sveitsin mestaruuden kausilla 2013–2014, 2014–2015, 2015–2016 ja 2016–2017.
Maajoukkueura

Xhaka on edustanut Sveitsiä kaikissa nuorten maajoukkueissa. Hän valitsi kuitenkin aikuisten maajoukkueekseen Albanian, josta hänen vanhempansa ovat kotoisin. Xhaka teki debyyttinsä Albanian jalkapallomaajoukkueessa syyskuussa 2014 EM-karsintaottelussa Portugalia vastaan. EM-kilpailuissa 2016 hän pelasi kahdessa ottelussa. Hän pelasi kaikkiaan 31 maaottelua vuosina 2014–2019 ja teki niissä yhden maalin syyskuussa 2018 Kansojen liigan ottelussa Israelia vastaan.
Muuta

Xhakan nuorempi veli Granit Xhaka on pelannut Englannin Valioliigassa ja Saksan Bundesliigassa ja edustaa Sveitsin maajoukkuetta.
Saavutukset

Seurajoukkuetasolla
Raiffeisen Super League: 2010–2011, 2013–2014, 2014–2015, 2015–2016, 2016–2017
Sveitsin cup: 2012–2013
Tulva (vuoden 1958 elokuva)

| Tulva> Floods of Fear |
| --- | --- |

Ohjaaja:  Charles Crichton
Käsikirjoittaja:   Vivienne Knight  Charles Crichton 
Tuottaja:  Sydney Box
Säveltäjä:  Alan Rawsthorne
Kuvaaja:  Christopher Challis
Leikkaaja:  Peter Bezencenet
Pääosat:   Cyril Cusack  Anne Heywood  Howard Keel 
Valmistustiedot
Valmistusmaa:  Iso-Britannia
Tuotantoyhtiö:  Rank Film Organization
Levittäjä:  General Film Distributors
Ensi-ilta:  1958
Kesto:  85 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tulva on brittiläinen jännityselokuva vuodelta 1958. Sen ohjasi Charles Crichton. Elokuva perustuu John ja Ward Hawkinsin The Saturday Evening Post -lehteen kirjoittamaan jatkokertomukseen, ja kertoo miehestä, joka on tuomittu syyttömänä murhasta, ja häntä puolustavasta naisesta.
Aiheesta muualla

Tulva Internet Movie Databasessa (englanniksi)
Thy Disease

| Thy Disease |
| --- | --- |
 Thy Disease, 2006. Vasemmalta: Jakub "Cube" Kubica, Jakub Chmura, Michał "Psycho" Senajko, Dariusz Styczeń
Tiedot
Toiminnassa:  1999–
Tyylilaji:  death metal, black metal
Kotipaikka:  Krakova, Puola
Laulukieli:  englanti
Jäsenet:  Syrus, laulu   Yanuary, kitara   Artyom, kitara   Andrzej Hejmej, bassokitara   Ireq, rummut   VX, kosketinsoitin  
Levy-yhtiö:  Mystic Production, 2009–   Empire Records, 2006   Metal Mind Productions, 2001–2004  
Aiheesta muualla
Kotisivut
Infobox OKNimi-testi OK: 
Thy Disease on puolalainen death metal -yhtye, joka on perustettu vuonna 1999 Krakovassa. Sanoitukset käsittelevät nihilismiä, apokalypsia sekä sotaa. Yhtyeen jäsenet ovat työskennelleet myös yhtyeissä Sceptic, Anal Stench ja Crionics.
Kokoonpano

Dariusz "Yanuary" Styczeń – kitara (1999–)
Sebastian "Syrus" Syroczyński – laulu (sessio, 2010; 2011–)
Piotr "VX" Kopeć – kosketinsoitin (2011–)
Artem "Artyom" Serdyuk (kyr. Артём Сердюк) – basso (2012–2013), kitara (2013–)
Ireneusz "Ireq" Gawlik – rummut (2012–)
Andrzej Hejmej – bassokitara (2013–)
Michał "Psycho" Senajko – laulu (1999–2011)
Jarosław "Jaro" Baran – kosketinsoitin (1999–2001)
Krystian "Pinocchio" Skowiniak – rummut (1999–2002)
Piotr "Pepek" Woźniakiewicz – kitara (1999–2003)
Hiv – bassokitara (1999–2001)
Marek "Marcotic" Kowalski – bassokitara (2001–2004)
Jakub "Cube" Kubica – kosketinsoitin (2001–2011)
Maciej "Darkside" Kowalski – rummut (2002–2005)
Michał "Waran" Skotniczny – bassokitara (sessio, 2004–2008)
Jakub "Cloud" Chmura – rummut (2005–2011)
Rafał "Brovar" Brauer – bassokitara (sessio, 2008–2011), kitara (2011–2012)
Lucass – rummut
Marcin "Novy" Nowak – bassokitara (2011)
Paweł "Paul" Jaroszewicz – rummut (2011)
Diskografia

Devilish Act of Creation (2001, Metal Mind Productions)
Cold Skin Obsession (2002, Metal Mind Productions)
Neurotic World of Guilt (2004, Metal Mind Productions)
Rat Age (Sworn Kinds Final Verses) (2006, Empire Records)
Anshur-Za (2009, Mystic Production)
Costumes of Technocracy (2014, Mystic Production)
7th Album (2017)
Art of Decadence (2000, omakustanne)
Videografia

Extreme Obsession Live (2004, Metal Mind Productions)
Aiheesta muualla

Thy Disease Encyclopaedia Metallumissa (englanniksi)
Thy Disease
| --- | --- |
Studioalbumit:  Devilish Act of Creation • Cold Skin Obsession • Neurotic World of Guilt • Rat Age (Sworn Kinds Final Verses) • Anshur-Za • Costumes of Technocracy
Demot:  Art of Decadence
Videografia:  Extreme Obsession Live
Katso myös:  Crionics • Behemoth • Sceptic • Anal Stench
Toruńin piirikunta

Toruńin piirikunta (puol. powiat toruński) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 108 345. Piirikunta jakautuu Chełmżan kaupunkikuntaan ja kahdeksaan maalaiskuntaan (Chełmża, Czernikowo, Łubianka, Lubicz, Łysomice, Obrowo, Wielka Nieszawka sekä Zławieś Wielka). Hallintokeskus Toruń on piirikuntatason kaupunki eikä siten kuulu piirikuntaan.
Toruńin piirikunnan pinta-alasta arviolta 33,7 prosenttia oli metsän peitossa vuonna 2018.
Toruńin piirikunnan työttömyysaste oli vuoden 2018 lopussa 9,4 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Toruńin piirikunnassa oli 108 345 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 97 665 ja sen ennakoidaan vuoteen 2050 mennessä kasvavan 133 255 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 21,4 prosenttia, työikäisten 62,5 prosenttia ja eläkeikäisten 16,2 prosenttia väestön keski-iän ollessa 38,6 vuotta. Elävänä syntyi vuonna 2019 yhteensä 1 207 lasta.
Tony Amonte

| Tony Amonte |
| --- | --- |

Henkilötiedot
Syntynyt: 2. elokuuta 1970 (ikä 54) Hingham, Massachusetts
Kansalaisuus:   Yhdysvallat
Jääkiekkoilija
Lempinimi:  Bones
Pelipaikka:  oikea laitahyökkääjä
Maila:  vasen
Pituus:  183 cm
Paino:  92 kg
Pelaajaura
Pääsarjaura:  1991–2007
Seurat:  Bostonin yliopisto (HE) New York Rangers (NHL) Chicago Blackhawks (NHL) Phoenix Coyotes (NHL) Philadelphia Flyers (NHL) Calgary Flames (NHL)
NHL-varaus:  68. varaus, 1988 New York Rangers
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| Jääkiekon maailmancup  | Jääkiekon maailmancup  | Jääkiekon maailmancup  |  |
|  Kultaa | 1996 | jääkiekko |  |
Anthony Lewis ”Tony” Amonte (s. 2. elokuuta 1970 Hingham, Massachusetts) on yhdysvaltalainen entinen jääkiekkoilija. Hän pelasi viimeisen kautensa 2006-2007 NHL-seura Calgary Flamesissa. Hän pelasi NHL-urallaan myös New York Rangersissa, Chicago Blackhawksissa, Phoenix Coyotesissa ja Philadelphia Flyersissa. Amonten pelipaikka oli oikea laitahyökkääjä. Kansainvälisellä tasolla hän edusti Yhdysvaltoja muun muassa Naganon ja Salt Lake Cityn talviolympialaisissa, joista jälkimmäisestä saavutuksena hopeamitali.
Torninosturi

Torninosturi
Torninosturi on nosturityyppi, jota käytetään erityisesti rakennustyömailla. Torninosturilla tarkoitetaan nosturia, jossa kantavana rakenteena on torni ja sen yläosassa ulokepuomi, joka on kiinnitetty köysillä tai tangoilla tornin yläosaan taikka tornin huipun kautta kulkevilla köysillä tornin juureen.
Torninosturin perusrakenne on peräisin 1950-luvulta, ja se yleistyi rakennusnosturityyppinä voimakkaasti 1960-luvulla.
Torninosturin osat > Perusrakenne

Kaikkien valmistajien torninostureissa on käytössä suunnilleen samanlaiset rakenneosat:
Masto eli torni on nosturin pystysuora rakenneosa. Masto ei käänny.
Maston yläpäässä on kääntökehä, joka koostuu isosta laakerista ja yleensä hammasrattaasta. Kääntökehän yläpuoleinen osa kääntyy yhden tai useamman kääntömoottorin voimalla.
Puomi on vaakasuora osa, joka kannattaa kuormaa. Puomi on poikkileikkaukseltaan yleensä kolmiomainen ja siinä yläpaarre ja kaksi alapaarretta on liitetty toisiinsa teräsristikon avulla.
Puomia pitkin kulkee vaunu (ammattislangilla kissa), jota käyttää oma koneistonsa.
Vaunusta riippuu teräsvaijeria olevan nostoköyden varassa koukku (ammattislangilla kana), johon kuorma ripustetaan.
Puomi on nivelöity kääntökehän yläpuolelle ja sitä kannattavat puomin kannattimet, jotka ovat yleensä terästankoja tai –vaijereita.
Puomin vastakkaisella puolella sijaitsee vastapainopuomi (takapuomi, vastapuomi), jonka päähän on sijoitettu vastapaino.
Puomin ja vastapainopuomin kannattimet on kiinnitetty maston huippuun.
Ohjaamo sijaitsee yleensä kääntökehän ja puomin välissä ja se siis kääntyy nosturin yläosan mukana.
Masto kiinnittyy alaosastaan alavaunuun.
Alavaunun päälle on ladottu alavastapainot nosturin painopisteen tuomiseksi mahdollisimman alas.
Maston ja alavaunun liitoksen jäykistämiseksi ja siten nosturin tukevuuden lisäämiseksi mastoa tukevat alavaunun ja maston kulmiin kiinnittyvät vinotuet.
Alavaunu liikkuu rataa pitkin telien varassa.
Tuulikuorman vähentämiseksi nosturit yleensä valmistetaan ristikkorakenteisiksi ja käyttäen mahdollisimman pienen ilmanvastuksen aiheuttavia teräsprofiileja.
Torninosturin osat > Vaihtoehtoiset perustamistavat

Telien varassa liikkuvan alavaunun sijaan voidaan tilanteen niin vaatiessa käyttää muunlaisia rakenteita:
Jos nosturia ei tarvitse käytön aikana liikuttaa, alavaunu voidaan sijoittaa suoraan maata vasten ilman telejä.
Masto voidaan kiinnittää betonilaatan varaan. Tätä rakennetta käytetään esimerkiksi silloin, kun nosturi sijoittuu rakennettavan rakennuksen sisään. Nosturi puretaan yläkautta ja betonilaatta yleensä jätetään rakennuksen alusrakenteiden sisään. Nosturin kiinnittäminen ilman vinotukia laatan varaan vähentää sen tukevuutta ja pienentää kuormituskykyä. Tukevuus kasvaa, kun nosturi tuetaan valmistuviin välipohjiin.
Rakennuksen sisälle sijoitettava nosturi voi olla kiipeävä: Sitä nostetaan ylöspäin rakennuksen rakenteiden varassa rakennustyömaan edistyessä.
Jos nosturin alle jäävä tila halutaan käyttöön, voidaan nosturi perustaa portaalin varaan. Portaalirakenteisen nosturin kuormankantokyky on yleensä pienempi kuin vastaavan alavaunurakenteisen.
Torninosturin osat > Mastonhuiputtomat torninosturit

1990-luvulla yleistyi jo 1970-luvulla kehitetty rakenne, jossa ei käytetä maston huippua lainkaan, vaan puomi ja vastapainopuomi on kiinnitetty suoraan toisiinsa. Tällä saadaan useita etuja, muun muassa
Lujuusopillisesti rakenne on suoraviivaisempi, koska puomin yläpaarre on koko matkaltaan vedossa ja vastaavasti alapaarre koko matkaltaan puristuksessa.
Puomi voidaan asentaa ja purkaa osissa ja myös sen pituutta voidaan muuttaa purkamatta nosturia.
Nosturin asentaminen ja purkaminen on nopeampaa, koska osia on vähemmän.
Työmailla, joilla on käytössä useita nostureita, eri nosturien välinen korkeusero voi olla pienempi.
Huiputtomalla rakenteella on myös kääntöpuolensa:
Puomin poikkileikkaus on perinteistä rakennetta suurempi, minkä takia nosturin osien kuljettamiseen tarvitaan enemmän kuljetuskalustoa.
Puomin osat ovat perinteisiä raskaampia. Tämä pienentää nosturin hyötykuormaa ja saattaa edellyttää raskaampaa pystytyskalustoa.
Nosturin liikkeet

Nosturilla voidaan tehdä neljää liikettä:
Koukun nostaminen ja laskeminen
Vaunun liikuttaminen puomia pitkin
Yläosan kääntäminen
Kulku rataa pitkin
Liikkeitä ohjataan yleensä kahta ohjaussauvaa käyttäen.
Torninosturin keskeinen innovaatio on se, että nostoköysi ei pääty koukkuun, vaan se kuljetetaan koukun väkipyörästön avulla takaisin vaunuun ja edelleen yleensä puomin päähän. Tällöin vaunun liikkuminen ei aiheuta koukun nousemista tai laskeutumista.
Käyttökoneiston sijainti vaihtelee nosturimalleittain. Usein käytetty rakenne on se, että nostokoneisto sijaitsee vastapainopuomissa, vaunun koneisto vastapainopuomissa tai puomin tyvessä, kääntömoottorit kääntökehään kiinnitettyinä ja kulkumoottorit teleissä.
Nosturin kuormitus

Nosturin kuormankantokyky ilmaistaan usein tonnimetreinä. Tämä yksikkö kertoo nosturin suurimman sallitun momentin. Esimerkiksi 200 tonnimetrin nosturi kykenee nostamaan 10 tonnin kuorman 20 metrin etäisyydelle mastosta. Tonnimetri ei ole täsmällinen yksikkö, koska suurimpaan sallittuun momenttiin tulee kuormana laskea myös puomin painon vaikutus (joka riippuu puomin pituudesta) sekä nostoköysien, vaunun ja koukun paino.
Toinen kuormankantokyvyn tunnusluku on maksimikuorma, joka riippuu nostolaitteiden mitoituksesta.
Kuormankantokyky yleensä havainnollistetaan kuormituskäyrän avulla. Käyrä ilmoittaa sen, kuinka suuri kuorma kullakin etäisyydellä enintään on sallittu. Kuormituskäyristä on helposti nähtävissä se, että lyhyellä puomilla saavutetaan jonkin verran suurempi kuormankantokyky kuin pitkällä.
Kuormankantokykyyn vaikuttaa myös nosturin korkeus. Erittäin korkeilla nostokorkeuksilla nostoköyden paino nousee merkittäväksi ja pienentää hyötykuormaa.
Ripustus

Eri kuormitustilanteissa voidaan käyttää erilaista ripustusta. Yksinkertaisessa ripustuksessa koukku riippuu kahden köyden varassa, kaksinkertaisessa neljän, kolminkertaisessa kuuden jne. Mitä useampikertaista ripustusta käytetään, sen suurempi on maksiminostokuorma ja sen hitaampi nostonopeus.
Moninkertaista ripustusta saatetaan käyttää myös kevyiden kuormien nostoon silloin, kun nostoliikkeiden pitää olla mahdollisimman hitaita tarvittavan tarkkuuden takia.
Koska moninkertainen ripustus moninkertaistaa myös nostoköyden painon aiheuttaman kuormituksen, sitä ei useinkaan käytetä kuin tarvittaessa. Ripustustapa onkin mahdollista vaihtaa varsin nopeasti. Käytettäviä perustoteutustapoja on kaksi:
Käytössä on yksi vaunu ja siinä tarvittava määrä köysipyöriä. Koukun väkipyöristä voidaan irrottaa ne, joita ei tarvita ja irrotetut nousevat vaunun alaosaan, jossa ne pysyvät koukun painon ansiosta.
Käytössä on useita yksinkertaisen ripustuksen vaunuja ja koukkuja. Käytössä olevat vaunut ja koukut on kiinnitetty toisiinsa ja loput pysäköity puomin tyveen. Tämä rakenne on edellä mainittua monimutkaisempi, mutta käytöstä pois olevat vaunut ja koukut eivät vähennä hyötykuormaa.
Pystytys ja purkaminen

Aikaisemmin oli tärkeää, että nosturi oli mahdollisimman laajasti pystytettävissä ja purettavissa omin konein, koska pystytyksessä käytettävien siirrettävien nostureiden määrä oli vähäinen ja niiden nostokyky pieni.
Nykyisin yhä suurempi osa nostureista toimitetaan ilman pystytysvarusteita, koska ne on tarkoitus pystyttää ajoneuvonosturin avulla. Nykyisin torninosturin pystytys tapahtuu muutamassa tunnissa, kun omilla koneilla tapahtuvaan pystykseen kuluu yleensä useita päiviä.
Nosturin maston jatkaminen on tarpeellista silloin, kun nosturin pystyttäminen lopulliseen korkeuteensa ei ole mahdollista tai mielekästä. Tähän toimenpiteeseen käytetään nykyisin laajasti teleskooppihäkkiä:
Teleskooppihäkki on maston ulkopuolelle sijoitettava ristikkorakennelma, joka kiinnittyy mastoon, joka kulkee maston kulmiin tukeutuen ja jota voidaan nostaa ja laskea. Teleskooppihäkin yksi sivu on osittain avoin.
Teleskooppihäkki asennetaan paikalleen nosturia asennettaessa ja se jätetään maston alaosaan tuulikuorman vähentämiseksi. Vaihtoehtoisesti se voidaan asentaa vasta tarvittaessa.
Mastoa jatkettaessa teleskooppihäkki nostetaan maston yläosaan ja kiinnitetään kääntökehän alapuolelle. Teleskooppihäkin alaosa kiinnitetään mastoon.
Maston yläosan kiinnikkeet irrotetaan, minkä jälkeen nosturin yläosa on teleskooppihäkin varassa.
Teleskooppihäkkiä nostetaan ylöspäin yhden mastoelementin korkeuden verran ja mastoelementti nostetaan aukon läpi paikalleen ja kiinnitetään maston yläpäähän.
Kun kaikki mastoelementit ovat paikallaan, maston yläpää kiinnitetään takaisin paikalleen, teleskooppihäkki irrotetaan yläpäästään ja lasketaan paikoilleen tai poistetaan.
Nosturin purkaminen tapahtuu periaatteessa samalla tavoin kuin pystytyskin; päinvastaisessa järjestyksessä tietenkin. Nosturin sijoitus täytyy alun perin suunnitella purkaminen mielessä, koska valmistuva rakennus rajoittaa purkamistöitä.
| --- | --- |
Potain 646A:n itsepystytystä, Tapiola, Espoo 1974: Torninosturin maston jatkaminen
Ylikorkeat nosturit

Nosturin maksimikorkeutta rajoittavat monet tekijät, kuten raideleveys, vastapainojen määrä, tuulikuorma, nostoköysien paino, maston lujuus jne.
Torninosturin korkeutta voidaan kasvattaa tukemalla se. Tukeminen tapahtuu yleensä ankkuroimalla nosturi terästangoin rakenteilla olevaan rakennukseen. Toinen vaihtoehto on harustaa nosturi kiinnittämällä se maahan vinossa olevin vaijerein.
Ankkurointia käytetään yleisesti, koska harustaminen vaatii tilaa ja harusvaijerit haittaavat usein toimintaa. Ankkurointi edellyttää sitä, että nosturin mastoa jatketaan rakennustyön edistyessä ja että rakennus on riittävän lähellä nosturin mastoa. Jos nosturi halutaan pystyttää lopulliseen korkeuteensa tai jos lähellä ei ole rakennusta, johon tukeutua, käytetään harustamista.
| --- | --- |
Ankkuroitu Linden L5101. Rakenteilla Neste Oy:n toimitalo, Keilaniemi, Espoo, noin 1975: Harustettu Potain 646A. Menossa maston jatkaminen. Rakenteilla ammattiliittojen talo, Merihaka, Helsinki, noin 1975
Torninosturimarkkinat > Markkinatilanne yleisesti

Torninosturiteollisuudessa on eletty erittäin voimakkaan keskittymisen aikaa. Erityisesti Ranskassa keskittyminen on tapahtunut yrityskauppojen myötä, kun muun muassa valmistajat Weitz, Richier, Pingon, Boilot, Cadillon ja Peingeon-Somalev ovat eri vaiheiden jälkeen päätyneet markkinajohtajan Potainin syliin. Potain on nykyisin yhdysvaltalaisen Manitowoc-konsernin omistuksessa.
Tunnettu ruotsalainen nosturivalmistaja Linden ajautui talousvaikeuksien takia espanjalaisen Comansa-ryhmän omistukseen. Tanskalainen Krøll A/S jatkaa toimintaansa osana malesialaista Muhibbah-konsernia. Saksalainen Peiner on nykyisin osa saksalaista Terex-konsernia.
Kahden suurimman valmistajan, Potainin ja saksalaisen Liebherrin yhteiseksi markkinaosuudeksi arvioidaan maailmanlaajuisesti noin 50 prosenttia. Kummankin asema kotimarkkinallaan, Potainin Ranskassa ja Liebherrin Saksassa, on erittäin vahva.
Torninosturimarkkinat > Markkinatilanne Suomessa

Suomessa on aiemmin ollut torninosturivalmistusta.
Wärtsilä valmisti 1960- ja 1970-luvuilla Weitzin ja Richierin lisenssillä nostureita nimellä Wärtsilä-Weitz ja Wärtsilä-Richier. Nämä nosturit ovat ikänsä takia pääosin poistuneet käytöstä.
Vuosina 1968–1997 valmisti Rakennusväline Oy, sittemmin Betox Oy, Betox-merkkisiä torninostureita. Betox Oy ei selvinnyt 1990-luvun lamasta, vaan sen liiketoiminta siirtyi Potainin maahantuojan A-Rakennusmies Oy:n haltuun vuonna 1995 ja nosturien valmistus lopetettiin. A-Rakennusmies Oy on nykyisin Ramirent Oyj, jonka vuokrakalustoon Betox-nosturit edelleen kuuluvat.
Tällä hetkellä Potainin ja Liebherrin markkinaosuus Suomessa on erittäin suuri. Virallisia lukuja ei ole, mutta näiden merkkien osuus käytössä olevasta torninosturikannasta todennäköisesti ylittää 80 prosenttia.
Torninosturin keskeisimmät rakenneosat
Perustamistapoja
Vaunun liikkuessa koukun korkeus ei muutu.
Torninosturin esimerkkikuormakäyrä. Puomin pituusvaihtoehdot 40 ja 60 metriä, maksimikuorma 12 tonnia
Ripustuksen toteutustavat
Tony André Hansen

Tony André Hansen 2007.
Tony André Hansen (s. 23. helmikuuta 1979) on norjalainen ratsastaja, joka kilpailee esteratsastuksessa.